|  |  |
| --- | --- |
|  | **Afdeling for Pleje og Omsorg****Sagsbehandler**Susanne Johansen55 36 29 90sujo@vordingborg.dk18. februar 2021 |

Kære beboere og pårørende på plejecentre i Vordingborg Kommune

Det glæder mig, at jeg kan fortælle, at Styrelsen for Patientsikkerhed i eftermiddag skriftligt har meddelt Vordingborg Kommune, at de ophæver påbuddet fra december 2020 med øjeblikkelig virkning.

Beboere og pårørende orienteres hermed ved opslag og med dette brev om ændringen. Det sker med udsendelse af brevet d.19. februar 2021 af den lokale ledelse.

Styrelsen for Patientsikkerhed har meddelt, at beslutningen er taget, da 91 % af beboerne på alle plejecentrene er færdigvaccineret for mere end en uge siden, hvorfor fuld effekt af vaccinen antages at være indtrådt.

Udover det er smittetrykket i Vordingborg Kommune lavt og har været det i mere end én uge.

Det betyder at alle plejecentre i Vordingborg Kommune igen har adgang for besøgende som det er beskrevet i bekendtgørelsen fra november 2020.

Besøg skal gennemføres på forsvarlig måde. Både indendørs og på udendørs arealer.

Det skal være muligt at holde 2 meters afstand og anbefalinger om antal, der bør forsamles, er gældende som i det omkringliggende samfund.

Den lokale ledelse er forpligtet til at sikre, at besøg sker under hensyntagen til Sundhedsstyrelsens anbefalinger om bl.a. god hygiejne og hensigtsmæssig adfærd.

Sundhedsstyrelsen har beskrevet, at ved besøg på indendørsarealer, hvor det er muligt at anvende direkte adgang til plejeboligen via en terrassedør, da anvender besøgende den adgangsvej. Ellers går besøgende ad de anviste indgange, og direkte til og fra boligen, uden at berøre kontaktpunkter og uden at tage ophold i fællesarealer.

Besøgende bærer mundbind eller visir under sin færden i boligområdet. Og nydes mad og drikke i boligen anbefales det at medbringe til eget brug. Og det anbefales at være opmærksom på at berøre så få kontaktpunkter som muligt.

Det er fortsat muligt for beboere at tage på besøg udenfor plejecentret og gerne gøre brug af at modtage besøg udendørs.

Af hensyn til at nogle beboere hviler sig på tider af døgnet, hvor trafik i boligområdet kan forstyrre, anbefales det fortsat at besøg finder sted indenfor de besøgstider, som har været i brug under besøgsrestriktionerne.

Brevet fra Sundhedsstyrelsen offentliggøres på de enkelte plejecentre ved opslag.

Venlig hilsen

|  |  |
| --- | --- |
| Susanne JohansenÆldrechef |  |